Rambaud ëd Vaqueiras

Rambaud ëd Vaqueiras a l'é stàit un dij pì arnomà trovador provensaj an lenga ossitan-a, nassù a Vacqueyras ant la sconda mità dël sécol ch'a fa XII (peul-esse dël 1165)L'ann ëd nàssita 'd Rambaud a varia a sconda dla sorgiss. L'ann 1165 a l'é stàit ipotisà da lë studios Jean B. Barbaro al simpòsi Actualité des troubadours, Ventadour, 21 ëd giugn 1987 e mòrt davzin a Salonich dël 1207L'ann ëd mòrt a s'ipotisa përché a-i son pì gnun-e informassion ëd chiel d'apress a col ann e a l'é probàbil ch'a sìa cadù mòrt ansema al marchèis Bonifass ant n'avàit dij Bulgar..

Poeta e cavajer, a comensa soa cariera an Provensa, a la cort djë sgnor dël Baus e d'Orange. Dòp ël 1190 as trasferiss ant l'Italia Stentrional e a gira antra Liguria e Piemont, për peui rivé a la cort dij Malaspin-a e aprodé a la cort dij Marchèis ëd Monfrà. Lijà an particular al grand Bonifass I ëd Monfrà e a soa seuri Beatris, a aderiss a la Quarta Crosià e a meuir ansema a chiel an sij Mont Ròdop, antra Grecia e Bulgarìa.

 Arferiment 

Categorìa:Scritor an lenga ossitan-a